b'\n_START_ARTICLE_\nD\xc3\xa6mning\n_START_PARAGRAPH_\nEn d\xc3\xa6mning er et bygningsv\xc3\xa6rk, der opf\xc3\xb8res enten for at sikre et landomr\xc3\xa5de mod oversv\xc3\xb8mmelse fra floder, s\xc3\xb8er eller havet, til at sikre passage af fx veje og jernbaner over et vandomr\xc3\xa5de, eller til at opbygge et vandreservoir, der kan hj\xc3\xa6lpe med at udnytte vandressourcerne til fx str\xc3\xb8mproduktion, drikkevand eller kunstvanding._NEWLINE_En d\xc3\xa6mning kan v\xc3\xa6re en mur der st\xc3\xa5r i vandkanten, men er oftest en vold med skr\xc3\xa5ning p\xc3\xa5 ydersiden eller begge sider, da denne konstruktion bedst forhindrer at vandet "gnaver" d\xc3\xa6mningen v\xc3\xa6k.'